Notat

Til	                        	
Ordinære medlemmer:
Viserektor Inga Bostad
Studiedekan Aud V. Tønnessen, TF
Studiedekan Finn Arnesen, Jus
Studiedekan Britt Ingjerd Nesheim, Med.fak.
Studiedekan Gro Bjørnerud Mo, HF
Studiedekan Annik Myhre, MN
Studiedekan Morten Rykke, OD
Dekan Asbjørn Rødseth, SV
Studiedekan Doris Jorde, UV
Professor Kirsten Hofgaard Lycke, FUP
Senterleder Desmond McNeill, SUM
Nils K. Ness, Studentparlamentet
Signhild Stave Samuelsen, Studentparlamentet
Thomas André Syvertsen, Studentparlamentet
Biblioteksdirektør, Bente Rachel Andreassen (observatør)

Varmedlemmer:
Førsteamanuensis Arne Skodvin (vara for Lycke)
Professor Harriet Bjerrum Nielsen (vara for McNeill)
Overbibliotekar, Randi Rønningen (vara for Andreassen)
Peter A. Schwarz (vara for Ness)
Robin Sande (vara for Syvertsen)
		
Fra: studiedirektør Monica Bakken, seniorkonsulent Finn Ragnar Berger, tlf. 22 85 62 05
Kopi: 
seksjonssjef Bente Ringlund, fung. seksjonssjef Hege Pettersen, seksjonssjef Guri Vestad, nestleder Jennifer Akselsen, fakultetenes studieadministrasjoner

INNKALLING TIL MØTE 5-07 I UNIVERSITETETS STUDIEKOMITE TORSDAG 23. AUGUST 2007 KL 12.15 – 15.00 I KOLLEGIEROMMET, ADMINISTRASJONSBYGGET, 10. ET.

Orienteringssaker
O-sak 1	Pilotprosjekt på Karrieresenteret, oppstart høst 2007
J.nr.: 07/9453

Overgangen mellom studier og arbeidsliv har vist seg som vanskelig for mange av våre kandidater. I den forbindelse gjennomføres det en rekke tiltak for å styrke arbeidslivsrelevansen i studiene ved UiO. Karriereveiledningstjenestene som Karrieresenteret tilbyr retter seg i stor grad mot masterkandidater av ressursmessige hensyn. Ofte konsulteres Karrieresenteret av kandidater som er helt i sluttfasen eller er ferdige med sine studier.
Karrieresenteret har på bakgrunn av sine erfaringer sett behovet for et veiledningstilbud som retter seg mot bachelorstudentene, og har laget et pilotprosjekt som tar sikte på å følge et kull bachelorstudenter gjennom tre år. Tiltaket tar sikte på å nå alle studentene på et program gjennom felles samlinger.
	
O-sak 2	NOKUT Revisjon av akkreditering av de 5-årige masterstudiene og de 3-årige PhD-studiene i farmasi, odontologi og rettsvitenskap
J.nr.: 05/13620

05/13620 Jf tidligere møter i Studiekomiteen (17. august 2006, 1. juni 2006, 23. februar 2006 og 9. september 2005). 
De 3 miljøene leverte selvevaluering vedlagt dokumentasjon til NOKUT 8. desember 2006 og hadde institusjonsbesøk fra sakkyndige komiteer våren 2007 som følger: Odontologi 26. og 27. februar, Farmasi 5. og 6. mars og Rettsvitenskap (jus) 19. og 20. juni. UiO har nå mottatt endelige rapporter for hhv master- og phd-studiet i farmasi. Svarfrist til NOKUT er 31. august. NOKUTs styre vil så fatte vedtak angående reakkreditering. Status ift de to andre reakkrediteringsprosjektene: Odontologi: Endelige rapporter kommer i august. Svarfrist 6 uker før behandling i NOKUTs styre. Rettsvitenskap: Utkast rapporter  24.august. Svarfrist (opprettelse av feil og misforståelser) 7. september. Endelige rapporter 14. september. Svarfrist 6 uker før behandling i NOKUTs styre.
	
O-sak 3	Utvalg for universitetets lærerutdanning -Lærerutdanningskomiteen – mandat
J.nr.: 07/9118

En rekke forhold har bidratt til å aktualisere spørsmål knyttet til universitetets rolle når det gjelder lærerutdanningen. Hele lærerutdanningsfeltet er for tiden i endring. I tråd med Bologna-prosessen vil høyst sannsynlig både lærer- og lektorutdanningen bli femårige masterutdanninger. Det kan tenkes ulike modeller for hvordan lærerutdanningene i fremtiden vil organiseres.
For å komme i forkant av utviklingen omkring disse spørsmål er det behov for at Universitetet i Oslo utvikler en mer bevisst politikk når det gjelder sitt forhold til lærerutdanningen. Hva vil UiO satse på og hvilken rolle vil vi påta oss innenfor dette feltet?

Utvalget har fått følgende sammensetning; Karen Jensen (UV), Asbjørn Rødseth (SV), Gro Bjørnerud Mo (HF), Knut Kjeldstadli (HF), Tom Lindstrøm (MN), Jan B. Ommundsen (UV), Tarald Rasmussen (TF), Monica Bakken (Studieavdelingen), studentrepresentant fra Studentparlamentet og Arve Mathisen (UV).
	
O-sak 4	Forslag til nasjonalt kvalifikasjonsrammeverk på høring
J.nr.: 07/8607

Forslaget til et nasjonalt kvalifikasjonsrammeverk er nå sendt til UiO på høring, med høringsfrist 1. november. Fram til høringsfristen legges prosessen ved UiO opp slik; Universitetsdirektøren utformer utkast til høringsuttalelse som skal sendes fakultetene og Studentparlamentet innen 31. august. Det avholdes et orienteringsmøte for fakultetene og Studentparlamentet 7. september. Høringsfristen for fakultetene og Studentparlamentet er satt til 24. september, og dersom høringsuttalelsene spriker vil aktuelle problemstillinger oversendes Studiekomiteen i løpet av 26. september, slik at disse kan diskuteres på komiteens møte 27. september. Universitetsdirektøren utarbeider endelig høringsutkast til departementet, som også sendes som orientering til fakultetene og Studentparlamentet.
	
O-sak 5	Opptaket for studieåret 2007-2008 (inkl. internasjonale)

Se følgende lenke: http://www.admin.uio.no/sta/fs/statistikk/opptak-nom07.txt hvor man finner opptaksstatistikk for studier utlyst gjennom Samordna opptak i 2007.
Kort oppsummert har UiO sendt 8781 tilbud, og mottatt 6705 jasvar. Det er forventet et visst frafall, slik at man regner med å ende opp med tilnærmet like mange studenter som det er antall studieplasser.
I tillegg har 822 internasjonale studenter takket ja til å starte studier i løpet av høsten 2007.
	
O-sak 6	Semesterstart

Muntlig orientering i møtet.
	
O-sak 7	Referat fra Læringsmiljøutvalget (LMU)

Se lenke:
http://www.admin.uio.no/sta/laeringsmiljoutvalget/moeter_2007/14.%20juni%202007/referat150607.rtf.doc

Eventuelt

20. august 2007

Guri Vestad
fung. studiedirektør

										Finn Ragnar Berger
										seniorkonsulent